paragraph_text: Turneja je započela 6. srpnja u Kansas Cityu, a završila 9. prosinca u Los Angelesu. Sastojala se od 55 koncerata kojih je posjetilo više od 2 milijuna obožavatelja. Ime je dobila po albumu Victory, kojeg je prethodno objavio sastav Jackson 5, iako se niti jedna skladba s tog albuma nije našla na popisu izvedbi. Zarada je bila veća od 75 milijuna dolara, što je tada bio novi rekord u zaradama na turnejama. Michael Jackson je svu svoju dobit (5 milijuna dolara) poklonio u dobrotvorne svrhe, uključujući TJ Martell zaklada za borbu protiv leukemije i istraživanje raka, The United Negro College Fund i the Ronald McDonald Camp for Good Times.